****



**Educația pentru Valori și Atitudini în Europa Incluzivă**

**2019-1-BE02-KA201-060238**

**Plan de lecție: SOLIDARITATE**

|  |  |
| --- | --- |
| Subiect | SOLIDARITATE |
| Imagine de titlu | **20 12 2020 LC IST 1**  http://lyberti.com/solidaritatea-umana-este-chemata-sa-invinga-saracia-si-foametea-de-pe-planeta |
| Titlu | **Solidaritatea – cheie a vulnerabilității umane** |
| Detalii: | **Scop** :   * Lecția își propune să promoveze utilizarea capacităților empatice în diferite situații civice și înțelegerea rolului solidarității în prezent și în viitor.   **Obiective:**  **La sfârșitul lecției, elevii vor fi capabili să:**   * să selecteze corect trăsăturile morale care conduc la stabilirea unor relații pozitive între membrii unui grup; * să identifice termenii: *solidaritate*, *lipsă de solidaritate* din atitudinea personajelor pe baza explicațiilor, imaginilor date; * să exemplifice anumite situații ca fiind rezultatul solidarității sau lipsei de solidaritate; * să introducă în enunțuri proprii cuvinte date din sfera valorilor civice; * să rezolve corect exercițiile și sarcinile propuse în cadrul lecției; * să colaboreze cu ceilalți colegi din echipă, dând dovadă de respect pentru opiniile celorlalți chiar dacă nu sunt în concordanță cu propriile păreri; * să manifeste un comportament adecvat muncii în echipă bazat pe cooperare, implicare, toleranţă, responsabilitate, solidaritate.   **Vocabular conex:**   * Valori universale, valori ale Uniunii Europene, drepturile omului, demnitate umană, solidaritate, observație, gânduri, societate |
| CUM SĂ IMPLEMENTAȚI LECȚIA: | **Activități:**   1. **Pregătire**  * Captarea atenției elevilor printr-un material power - point, în care vor fi prezentate câteva imagini cu oameni aflați în diferite situații dramatice; * Prezentarea temei și a obiectivelor de învățare ; * Prezentarea materialelor de învățare și a resurselor web, instruirea elevilor cum să le folosească în timpul lecției; * Propunerea principalelor metode de învățare: explorarea resurselor media și e-learning, explicația, discuții, prezentările frontale.   **2) Activități de învățare**   * Elevii vizionează și comentează materialul introductiv; * Profesorul invită elevii să-și împărtășească cunoștințele despre solidaritate, să spună ce înțeleg ei prin acest cuvânt, apoi pe baza răspunsurilor oferite de elevi, vom formula definiția *solidarității*, respectiv a *lipsei de solidaritate.* * Voi împărți clasa în patru grupe. Liderii grupelor vor fi solicitați să extragă de pe catedră un bilețel. Pe aceste bilete vor găsi scrise diferite situații dificile în care se află anumite persoane. Voi avea rugămintea să aducă mai multe argumente pro sau contra cu privire la situația dată. * Elevii sunt solicitați să asculte, să evalueze și să îmbunătățească prezentările colegilor; * Se aleg voluntari (elevi din clasă) pentru trei situații – joc de rol, iar restul elevilor identifică tipul de solidaritate din cele trei cazuri (jocuri de rol) prezentate * Se exemplifică alte situații privind tipurile de solidaritate pe baza cunoștințelor de cultură generală, de către elevi și profesor pentru aprofundarea cunoștințelor dobândite ; * Profesorul trage concluzii asupra desfășurării lecției și se asigură de învățarea noilor termeni și concepte printr-o serie scurtă de întrebări și răspunsuri.   **3) Asigurarea retenției și transferului**   * Încurajarea elevilor să studieze materialele suplimentare de lectură și să ia în considerare înscrierea la cursurile digitale VAEIE; * Elevilor primesc ca temă pentru acasă realizarea unor proiecte de echipă privind o situație dificilă care permite manifestarea solidarității, care se vor finaliza cu prezentări în fața clasei. |
| Materiale | 1) Materiale de lectură (resurse de învățare)Modulul Solidaritate al platformei VAEIEModulele OOC **2) Planșe de hârtie și markere, laptopuri sau smartphone-uri, proiector** |
| Categorie | Interschimbabil (sala de clasă / online / e-learning) |
| Grupul țintă principal | 14-18 ani / elevi de gimnaziu și liceu |
| Materii înrudite: | Engleză, Etică, Educație pentru cetățenie, Studii europene, Științe umane, Dirigenție |

*Această publicație a fost creată cu sprijinul financiar al Uniunii Europene prin Programul Erasmus+. Acesta reflectă doar punctul de vedere al autorului, iar Agenția Națională și Comisia Europeană nu sunt responsabile pentru nicio utilizare care poate fi făcută a informațiilor pe care le conține.*